Chelsea-breier in sop ná stoeiery | Netwerk24
Maurizio Sarri, Chelsea se afrigter, word die trekpas gegee nadat hy in 'n onderonsie langs die speelveld betrokke geraak het. Foto: Getty Images
Dié voorval het in die doodsnikke van Chelsea se gelykopstryd met 2-2 teen Burnley op Stamford Bridge plaasgevind.
Sarri het in 'n worsteling met spelers langs die kantlyn betrokke geraak, waarna die skeidsregter, Kevin Friend, hom die trekpas na die paviljoen gegee het.
Sarri het later nie die media soos gebruiklik te woord gestaan nie, maar sy assistent Gianfranco Zola in sy plek gestuur.
Zola se verduideliking van die voorval was dat Sarri gepoog het om sy spelers weg te kry van die stoeiery, maar dat die skeidsregter sy optrede verkeerd vertolk het. – Reuters